Usmonov: dopingga nisbatan toqatsizlik har doim FIE’ning siyosati bo‘lib qolaveradi

Xalqaro qilichbozlik federatsiyasi (FIE) dopingga nisbatan toqatsizlik siyosatini davom ettiradi. Bu haqda FIE’ning qayta saylangan prezidenti Alisher Usmonov bayonot berdi, deb xabar qiladi “TASS”.

“Doping bo‘yicha siyosatimiz bitta — dopingga nisbatan toqatsizlik, toza sportchilarning aybsizligi. Alohida sportchi yoki murabbiyning ishi uchun jamoa javob berishi kerak emas. FIE prezidenti sifatida toza sportchilarning aybi bo‘lmasligini ko‘p bora ta’kidlab o‘tganman. Har bir kishi, agar u 18 ga to‘lgan bo‘lsa, mustaqil ravishda javob berishi lozim”, — dedi Usmonov.